יוני גבע

יהונתן (יוני) גבע (נולד ב-28 באוקטובר 1980) הוא במאי ותסריטאי ישראלי.

ביוגרפיה
גבע נולד בירושלים, וגדל בשכונת קריית היובל. הוא בוגר תיכון בויאר בירושלים. לאחר שירותו הצבאי, בוגר לימודי תואר ראשון בחוג לקולנוע וטלוויזיה באוניברסיטת תל אביב בהצטיינות. לאחר סיום הלימודים עסק בבימוי פרסומות, VFX והיה חלק מצוות הפיתוח של חברת Interlude.

במסגרת לימודיו בשנה א', יצר גבע סרט קצר בשם "אבוללה". שלימים המשיך ופיתח אותו לסרט באורך מלא באותו השם, שיצא לאקרנים בחנוכה 2015. "אבוללה" זכה לביקורות חיוביות, הצלחה בקופות ונחשב פורץ דרך בקולנוע הישראלי הן בשילוב שנעשה בו בין צילום קולנוע (Live Action) ואנימציה והן בכמות האפקטים הממוחשבים בסרט ישראלי.

גבע מעיד שהסרט אבוללה הושפע רבות מלהיטיהם של ג'ורג' לוקאס וסטיבן ספילברג בהם צפה בילדותו.

גבע זכה בפרס "תגלית השנה" לשנת 2015 מטעם פורום מבקרי הקולנוע בישראל, על בימוי הסרט "אבוללה".

לאחר הסרט התמקד בהקמת מיזם VR באולמות סגורים שנסגר בעקבות מגפת הקורונה. ב-2020 הקים יחד עם שותפים את סטודיו Parallax - אולפן ההפקות הווירטואליות הראשון בישראל, המתבסס על הצגת סימולציה אינטראקטיבית של תפאורה על גבי מסכים.

פילמוגרפיה
 2006 - "אבוללה" - סרט קצר.
 2008 - "אחד: אפס" - סרט גמר, בהשתתפות מאיר אשרף. זוכה מספר פרסים בינלאומיים לסרט קצר.
 2008 - "מגע של מוות" - סרט קצר. העלילה מספרת על עזריאל גרימבורג (רפי אדיר), מלאך המוות המחוזי של גוש דן בניסיונו להתנער ממחויבות שגרתית כשליח האל כשלמעשה כל רצונו למצוא אהבה. הבמאי מנחם גולן מגלם בסרט את אלוהים הרחום והחנון.
 2013 - "שבלולים בגשם" – במאי: יריב מוזר.
 2015 - "אבוללה" - בהשתתפות מיכה סלקטר, נתי קלוגר, מכרם ח'ורי, עודד לאופולד, רותם קינן, דני קרפל ולאורה ריבלין.

קישורים חיצוניים

 

 יונתן גבע, שפילברג וג'ורג' לוקאס, "אבוללה" מוקדש לכם, באתר ynet,  9 בדצמבר 2015
 גלעד אמיליו שנקר, ריאיון עם גבע, בתוכנית "חי בסרט", הטלוויזיה החינוכית
  יוני גבע מביים אפקטים, ראיון עם הבמאי בפודקאסט "גיקונומי"
 הסרט מגע של מוות

הערות שוליים

במאי קולנוע ישראלים
תסריטאי קולנוע ישראלים
צלמי קולנוע ישראלים
בוגרי תיכון בויאר
בוגרי החוג לקולנוע וטלוויזיה באוניברסיטת תל אביב
קריית היובל: אישים
ישראלים  שנולדו ב-1980